|  |  |  |
| --- | --- | --- |
|  |  | Δελτίο Τύπου |
|  |  |  |
| **Τμήμα Επικοινωνίας &****Δημοσίων Σχέσεων****Αθήνα, 12.03.2025** |  |  |
|  |  |  |

**Περισσότερες από 900 θέσεις εργασίας από 30 επιχειρήσεις στην 41η «Ημέρα Καριέρας» της ΔΥΠΑ την Παρασκευή στην Πάτρα**

Αρχικές συνεντεύξεις για θέσεις εργασίας σε διαφορετικούς επαγγελματικούς κλάδους και πολλές ευκαιρίες απασχόλησης αναμένουν τους πολίτες που αναζητούν δουλειά στην 41η «Ημέρα Καριέρας», που διοργανώνει η Δημόσια Υπηρεσία Απασχόλησης (ΔΥΠΑ) την Παρασκευή 14 Μαρτίου στην Πάτρα.

Στην εκδήλωση, που θα πραγματοποιηθεί στο ξενοδοχείο My Way Hotel & Events (Λεωφ. Όθωνος - Αμαλίας 16, 26223) από τις 10:00 έως τις 18:00, πρόκειται να συμμετάσχουν πάνω από 30 επιχειρήσεις που δραστηριοποιούνται σε πολλούς κλάδους οικονομικής δραστηριότητας και αναζητούν ανθρώπινο δυναμικό, από όλα τα επίπεδα εκπαίδευσης και εξειδίκευσης, για περισσότερες από 900 θέσεις εργασίας, στην Πάτρα και στην ευρύτερη περιοχή.

Η συμμετοχή είναι δωρεάν και η δήλωση συμμετοχής βρίσκεται στη διεύθυνση:

<https://www.eventora.com/el/Events/imera-karieras-dypa-patra-2025>

Οι ενδιαφερόμενοι θα έχουν τη δυνατότητα να δώσουν το βιογραφικό τους στους εκπροσώπους των επιχειρήσεων που αναζητούν προσωπικό και να πραγματοποιήσουν επιτόπου αρχικές συνεντεύξεις, διεκδικώντας θέσεις εργασίας που ταιριάζουν στο επαγγελματικό τους προφίλ.

Αναλυτικά οι θέσεις εργασίας καθώς και η λίστα των επιχειρήσεων που συμμετέχουν βρίσκονται αναρτημένες στον ιστότοπο της ΔΥΠΑ, στην ηλεκτρονική διεύθυνση:

<https://www.dypa.gov.gr/41i-hmera-karieras-dypa-patra-paraskevi-14-martioy-2025?tab=eidikotites-kai-epikheiriseis&tab2=&tab3>=

Επίσης, οι πολίτες θα έχουν τη δυνατότητα να ενημερωθούν από εξειδικευμένους εργασιακούς συμβούλους και στελέχη της Μονάδας Εξυπηρέτησης Μεσαίων και Μεγάλων Επιχειρήσεων (ΜΕΜΜΕ) για τα προγράμματα και τις υπηρεσίες της ΔΥΠΑ.

Περισσότερες πληροφορίες σχετικά με τις δράσεις της ΔΥΠΑ στον ιστότοπο [www.dypa.gov.gr](http://www.dypa.gov.gr)

Πληροφορίες σχετικά με τη ΜΕΜΜΕ: [www.dypa.gov.gr/memme](http://www.dypa.gov.gr/memme)